Wo n isch no im Reisebüro gschafft han, hät min Chef e mal gsait: er reisi  ja würklich gern i dä Wält ume und luegi sich anderi Länder aa..(ja und als  Chef hät er immer die beschte Studiereise n überchoo und isch also würklich  wiit umechoo..!), aber jedes Mal wänn er wieder hei id Schwiiz chunnt, muess er  säge: am beschte gfallis ihm ja doch da.  Und das isch eigentlich es Gschänk, wänn mer das chan säge. Und zwar nöd  will d'Schwiz besser wär als die andere Länder oder wills irgendwo es Land gäbti  wo besser wäre als alli anderi , sondern wills vo innere Zfrideheit züügt,  wänn mer am liebschte dööt isch, wo mer tatsächlich isch. Das hätt doch au  dämit z'tue, dä Schatz i dä eignige Stube z'entdecke.